Source: http://docplayer.fi/1704043-Hus-opiskelijaohjauksen-kasikirja.html
Timestamp: 2017-08-24 06:52:57+00:00
Document Index: 8955980

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

HUS OPISKELIJAOHJAUKSEN KÄSIKIRJA - PDF
HUS OPISKELIJAOHJAUKSEN KÄSIKIRJA
Download "HUS OPISKELIJAOHJAUKSEN KÄSIKIRJA"
1 HUS OPISKELIJAOHJAUKSEN KÄSIKIRJA Hoitotyön kliiniset opettajat: Haapa Toni Eckardt Margit Koota Elina Kukkonen Pia Pohjamies-Molander Netta Ruuskanen Susanna
2 SISÄLLYS LUKIJALLE... 4 SANASTO OPPIMINEN JA OHJAUS Oppimisnäkemykset Oppimistyylit ja erilaiset oppijat Esimerkkejä opetus ja ohjausmenetelmistä OPPIMISYMPÄRISTÖ Harjoitteluyksikkö oppimisympäristönä Ohjaussuhde OPISKELIJAOHJAUKSEN TOTEUTTAMINEN Opiskelijaohjauksen resurssit Opiskelijan ohjausprosessi Harjoittelupaikan hakeminen Opiskelijan perehdytys Oppimistavoitteiden asettaminen Ohjauskeskustelut Palautteen antaminen Opiskelijan arvioiminen harjoittelun aikana Haasteelliset opiskelijaohjaustilanteet Yleiset harjoitteluun liittyvät periaatteet Harjoittelusopimukset ja laskutus Opiskelijaohjaukseen liittyvistä asioista tiedottaminen OPISKELIJAOHJAUKSEN KEHITTÄMINEN Opiskelijaohjauksen laadun arviointi Opiskelijaohjaajana kehittyminen LÄHTEET
3 LIITTEET Liite 1. Esimerkki käsitekartasta Liite 2. Esimerkki merkityksellisten tapahtumien tekniikasta Liite 3. Ohje tapausesimerkin rakentamisesta Liite 4. Esimerkki oppimispäiväkirjan ohjeistuksesta opiskelijalle Liite 5. Ohjaajan muistilista Liite 6. Tehtäviä opiskelijoille harjoittelun ajalle Liite 7. Ohje Jobstep -ilmoituksen tekoon Liite 8. Ohje opiskelijalle Cv:n laadintaan harjoittelupaikan hakemista varten Liite 9. Esimerkki tervetuloa -kirjeen sisällöstä Liite 10. Esimerkki opiskelijan perehdytyskortista Liite 11. Toimintamalli vuokaaviona harjoittelun haasteellisiin tilanteisiin Liite 12. Toimintaohje koskien päihtynyttä opiskelijaa harjoittelussa Liite 13. Esimerkki puheeksiottokeskustelun kirjaamislomakkeesta Liite 14. Johtajaylilääkärin ohje 6/2012 Liite 15. Johtajaylilääkärin ohje 9/2011 Liite 16. Toimintaohje koskien opiskelijan veri- ja eritealtistumistilanteita sekä tuberkuloosille ja muille biologisille altisteille altistumista Liite 17. Toimintaohje koskien opiskelijan tapaturmaa harjoittelun aikana Liite 18. Esimerkki harjoittelulaskun liitteen täytöstä Liite 19. CLES-mittarin muuttujaluettelo Liite 20. CLES-saatekirje opiskelijalle 3
4 LUKIJALLE Opiskelijan osaamisen ja ammatillisen kehittymisen kannalta onnistunut harjoittelu on merkityksellinen. Terveysalan koulutuksessa kolmasosa opinnoista on ammattitaitoa edistävää harjoittelua. Harjoittelussa tapahtuva oppiminen on keskeistä opiskelijan teoriatiedon, kliinisten taitojen, ammatillisen ja persoonallisen kasvun kehittymisessä. Terveysalan opiskelijoiden harjoittelun ohjauksen toteuttaminen ja sen kehittäminen ovat oleellinen osa kaikkien terveydenhuollon toimintaympäristöjen toimintaa. Terveydenhuollon organisaatioissa tapahtuvaa opetus- ja ohjaustoimintaa säätelevät eri lait mm. Ammattikorkeakoululaki (351/2003), Valtioneuvoston asetus ammattikorkeakouluista (352/2003) ja Terveydenhuoltolaki (1326/2011). Helsingin ja Uudenmaan sairaanhoitopiirin (HUS) strategian yhtenä painopistealueena on tutkimus- ja opetustoiminta, jonka tarkoituksena on varmistaa osaavan sekä ammattitaitoisen henkilöstön saatavuus nyt ja tulevaisuudessa. Laadukkaan opiskelijaohjauksen yhtenä tavoitteena on myös turvata potilaiden hyvä hoito. Opiskelijoiden ohjaus on oleellinen osa jokaisen terveysalan ammattihenkilön työtä. [1, 2, 3.] Käsikirjan tarkoituksena on tuoda työvälineitä opiskelijaohjaukseen. Käsikirjan tavoitteena on yhtenäistää opiskelijoiden ohjauskäytänteitä HUS-alueella ja siten parantaa ohjauksen laatua ja opiskelijan oppimista harjoittelun aikana. Käsikirjan sisältö perustuu kansallisiin suosituksiin ja ohjeistuksiin sekä näyttöön perustuvaan tietoon opiskelijaohjauksesta. Tämä HUS opiskelijaohjauksen käsikirja on tarkoitettu kaikkiin HUS:n harjoitteluyksiköihin, joissa ohjataan terveysalan opiskelijoita. Se on toimitettu sekä paperiversiona että sähköisessä muodossa Intranetissä ja internetussa, jossa sitä päivitetään toiminnan muuttuessa. Käsikirjaa voivat käyttää kaikki ohjaa- 4
5 jat, opiskelijavastaavat ja esimiehet. Tämän käsikirjan pohjalta voidaan tarvittaessa laatia tarkempia harjoitteluyksikkökohtaisia ohjeita ohjaajille noudattaen kuitenkin yleisiä HUS:n periaatteita koskien opiskelijaohjausta. Kiitämme kaikkia, jotka ovat osallistuneet käsikirjan arviointiprosessiin sekä viimeistelyyn ja siten antaneet merkittävän panoksen työn loppuun saattamiselle. Toivomme tämän käsikirjan tuovan tukea opiskelijaohjauksen toteuttamiseen ja kehittämiseen. Antoisia hetkiä opiskelijaohjauksen parissa! Helsingissä Käsikirjan kirjoittajat: Haapa Toni Eckardt Margit Koota Elina Kukkonen Pia Pohjamies-Molander Netta Ruuskanen Susanna 5
6 SANASTO CV Curriculum vitae eli ansioluettelo on opiskelijan harjoittelupaikkahakemukseen liitettävä luettelo opiskelijan aikaisemmista harjoittelupaikoista, työpaikoista, tutkinnoista ja kursseista tms. Harjoittelu Ammattitaitoa edistävä harjoittelu (AMK) ja työssäoppiminen (II-aste). Harjoitteluyksikkö Kaikki HUS:n toimintayksiköt, joissa toteutetaan opiskelijaohjausta. Itsearviointi Opiskelijan oma arvio itsestään, omasta osaamisestaan ja oppimisprosessistaan. Itseohjautuvuus Opiskelijan kyky ohjata omaa oppimistaan, joka edellyttää tietoisuutta ja vastuuta omasta oppimisestaan. Itseohjautuvuus on kulttuurisidonnaista. Se kehittyy prosessinomaisesti ja siihen vaikuttavat mm. opiskelijan motivaatio ja opeteltava asia. Näyttöön perustuva toiminta Parhaan saatavilla olevan ajantasaisen tiedon harkittua käyttöä esimerkiksi opiskelijaohjauksessa. Ohjaaja Laillistettu tai nimikesuojattu terveydenhuollon ammattihenkilö tai osastosihteeri, joka ohjaa opiskelijaa harjoitteluyksikössä. Ohjaus Opiskelijan ja ohjaajan vuorovaikutussuhde, jossa molemmat osapuolet vaikuttavat toisiinsa. Ohjauksella pyritään aina laajentamaan ymmärrystä ohjauksen kohteena olevasta asiasta. Tässä käsikirjassa ohjauksella tarkoitetaan myös laajemmin koko opiskelijaohjausta. Ohjausosaaminen Ohjaaja osaa käyttää erilaisia opetus- ja ohjausmenetelmiä tavoitteellisesti huomioiden opiskelijan yksilölliset oppimistarpeet ja tavat, jotka tukevat opiskelijan oppimisprosessia. Opettaja Oppilaitoksessa toimiva harjoittelun ohjaava opettaja, jolla on opettajalta vaadittava ylempi korkeakoulututkinto, oman opetusalan sosiaali- ja terveysalan ammattitutkinto, kolmen vuoden työkokemus sosiaali- ja terveydenhuollossa sekä pedagogiset opinnot. Opetussuunnitelma Suunnitelma opetuksen tavoitteista, sisällöistä, menetelmistä ja arviointikeinoista. Opiskelija Sosiaali- ja terveysalan ammattikorkeakoulututkintoa (apuvälineteknikko (AMK), bioanalyytikko (AMK), ensihoitaja (AMK), fysioterapeutti (AMK), geronomi (AMK), hammasteknikko (AMK), jalkaterapeutti (AMK), kuntoutuksen ohjaaja (AMK), kätilö (AMK), naprapaatti (AMK), optometristi (AMK), osteopaatti (AMK), röntgenhoitaja (AMK), sairaanhoitaja (AMK), suuhygienisti (AMK), terveydenhoitaja (AMK), toimintaterapeutti (AMK)) tai sosiaali- ja terveysalan perustutkintoa (lähihoitaja) suorittava henkilö. 6
7 Opiskelijavastaava Laillistettu tai nimikesuojattu terveydenhuollon ammattihenkilö tai osastosihteeri, jonka vastuualueena harjoitteluyksikössä on opiskelijaohjaus. Oppilaitos Ammattikorkeakoulu tai II asteen oppilaitos. Oppiminen Oppiminen on muutosta opiskelijan tiedoissa, taidoissa, arvoissa, asenteissa ja ajattelussa. Oppimisella pyritään siihen, että opiskelija pystyy toimimaan ympäristössä paremmin. Oppimisympäristö Fyysisten, psyykkisten ja sosiaalisten tekijöiden muodostama kokonaisuus, jossa opiskelu ja oppiminen tapahtuvat (esimerkiksi harjoitteluyksikkö). Osastonhoitaja Laillistettu terveydenhuollon ammattihenkilö, joka toimii harjoitteluyksikön esimiehenä, jolla on kokonaisvastuu yksikkönsä opiskelijaohjauksesta. Pedagogiikka Kasvatukselliset periaatteet siitä, kuinka opetusta tai ohjausta järjestään. Reflektio Omien tunteiden, odotusten ja ajatusten tunnistamista, ilmaisua ja käsittelyä. Reflektiossa opitut asiat liitetään laajempaan asiayhteyteen ja niitä peilataan aiempiin kokemuksiin ja ajatuksiin. SWOT-analyysi Nelikenttämenetelmä, jota käytetään oppimisen tai ongelmien tunnistamisessa, arvioinnissa ja kehittämisessä. Sen avulla tehdään näkyväksi vahvuudet (strenghts), heikkoudet (weaknesses), mahdollisuudet (opportunities) ja uhat (threats). 7
8 1. OPPIMINEN JA OHJAUS Oppimisen käsite voidaan ymmärtää monin eri tavoin ja sitä kuvataan usein muistamisena, ymmärtämisenä sekä laajimmillaan muuttumisena. Ohjauksen avulla ohjaaja tukee opiskelijan oppimisprosessia ja siten vaikuttaa opiskelijan oppimiseen. Ohjauksen toteuttamiseen ohjaaja tarvitsee tietoa eri oppimisnäkemyksistä, oppimistyyleistä ja erilaisista oppijoista. Ohjaaja voi ohjauksessaan käyttää erilaisia opetus- ja ohjausmenetelmiä riippuen opetettavasta asiasta sekä opiskelijan lähtökohdista. [4,5,6.] 1.1. Oppimisnäkemykset Oppimiskäsitys on jokaisen ihmisen henkilökohtainen käsitys oppimisesta. Oppimisnäkemyksellä tarkoitetaan laajemmin tutkimukseen pohjautuvaa tieteellistä teoriaa, jonka avulla selitetään oppimista. [5, 6.] Oppimisnäkemyksissä (teorioissa) kuvataan opetuksen prosessin toimijoina opettajaa sekä oppijaa. Seuraavassa sovelletaan oppimisnäkemyksiä harjoitteluyksikköön, jossa nämä toimijat ovat ohjaaja ja opiskelija. Oppimiseen vaikuttavat oppimiskäsitysten ja opetustyylin lisäksi ohjaajan käsitykset oppimisesta ja millaisena hän näkee ohjaamisen omalla alallaan sekä oppimistilanteissa. Oppimisnäkemysten pääsuuntauksia edustavat konstruktivistinen, kognitiivinen ja behavioristinen oppimisnäkemys. Niitä voidaan luokitella taustalla olevan teorian mukaan, mutta myös tiedon käsittelytavan perusteella yksilön tai yhteisön näkökulmasta. [5, 6.] Erilaiset oppimisnäkemykset toimivat ohjaajan työvälineenä ohjaamisessa. Ohjauksen taustalla oleva oppimisnäkemys on aina tilanne- ja ympäristösidonnainen. 8
9 Konstruktivismi Konstruktivistisen oppimisnäkemyksen mukaan oppiminen on sidoksissa yksilön ympäristöön ja tilanteeseen. Oppiminen liittyy aina toimintaan, jota ohjaavat tarpeet, aikeet ja odotukset. Oppiminen on opiskelijan aktiivista älyllistä toimintaa, jossa hän tulkitsee havaintojaan aikaisemman tietonsa ja kokemustensa pohjalta. Uutta tietoa omaksutaan aiemmin opittua käyttämällä. Oppimisen kriteerit määrittelevät tavoitteen, mutta oppimista säätelee opiskelija itse. Konstruktivismissa ohjaajan rooli on tukea ja ohjata opiskelija uusien tietorakenteiden muodostamisessa. [7, 6.] Konstruktivismissa nähdään tiedon ymmärtäminen vastakohtana behaviorismin ulkoa opettelemiselle. Konstruktivistiseen oppimisnäkemykseen sisältyy useita oppimisen näkökulmia, joissa on merkityksellistä sosiaalinen vuorovaikutus sekä opiskelijan oma aktiivinen rooli tiedon muodostamisessa. [8.] 9
10 Kognitivismi Kognitiivisen oppimisnäkemyksen mukaan opiskelija on aktiivinen ja tavoitteellinen tiedon vastaanottaja, käsittelijä, tuottaja ja tulkitsija. Opiskelija oppii uusia asioita liittämällä ne olemassa oleviin tietoihinsa ja taitoihinsa. Kognitiivisissa oppimisnäkemyksissä pyritään kuvaamaan, millä tavoin opiskelijat käsittelevät tiedollista ainesta. Oppiminen nähdään yksilöllisenä tapahtumana, jossa opiskelija ja opittava asia ovat vuorovaikutuksessa, tällöin tiedon prosessointi on merkittävämpi kuin tulos. Ohjaajan rooli on määrittää oppimisen suuntaviivat ja ohjata opiskelijan omaehtoista oppimista. [9, 7, 6.] Behaviorismi Behavioristisen oppimisnäkemyksen mukaan opiskelija on tiedon passiivinen vastaanottaja eli hänen roolinsa on olla ohjauksen kohteena. Oppimisprosessi alkaa opiskelijan saamasta ulkoisesta ärsykkeestä. Ohjaajan rooli on aktiivinen ja tavoitteena on siirtää tietoa pienissä osissa opiskelijalle. Ohjaus etenee osista kokonaisuuksiin ja perustuu vahvasti opiskelijan muistiin ja ulkoa opetteluun, ei tiedon sovellettavuuteen. Ohjausta suunniteltaessa oletetaan, että opiskelijoiden lähtökohdat ovat tasavertaiset. [7.] Vinkkejä ohjaajalle oppimisnäkemyksistä: Pohdi, miten sinä ajattelet oppimisen tapahtuvan? Mikä on sinun oppimiskäsityksesi? Muista, että oppimisnäkemykset vaikuttavat kaikkeen oppimiseen ja opettamiseen/ohjaamiseen! Vältä tiedon kaatamista opiskelijalle, sen sijaan auta häntä oivaltamaan asiat. 10
11 1.2. Oppimistyylit ja erilaiset oppijat Oppimistyyli on tapa, jolla hankitaan ja käsitellään tietoa helpoimmin ja mieluiten. Se määrittelee miten opittavaa asiaa lähestytään tai jäsennetään omassa opiskelussa. Jokaisella opiskelijalla on yksilöllinen oppimistyyli. Yksilöllinen oppimistyyli kehittyy koko eliniän, lapsuudesta aikuisuuteen. Se muokkautuu erilaisissa oppimistilanteissa ja ympäristöissä. Oppimistyylien tunnistamisesta, soveltamisesta ja yhdistämisestä on hyötyä sekä ohjaajalle että opiskelijalle. Ohjaajan olisi hyvä kysyä; mikä on opiskelijalle ominaisin oppimistyyli ohjaustilanteita suunnitellessa? [10, 7.] Erityisesti opintojen alkuvaiheessa opiskelijat tarvitsevat ohjausta tiedonkäsittelytaidoissa sekä oppimisstrategioiden hallinnassa [11]. Oppimistyylejä kuvataan eri tavoilla ja käsitteillä: mm. toimintatavan (Aktivisti, Pragmaatikko, Teoreetikko, Pohdiskelija) ja aistihavaintoihin perustuvan VAKTmallin (Visuaalinen, Auditiivinen, Kinesteettinen, Taktiilinen) mukaan. Nämä kuvataan taulukoissa 1 ja 2. 11
12 Taulukko 1. Oppijan oppimistyyli toimintatavan mukaan [Mukaillen 7, 12.] Oppimistyyli Aktivisti aktiivinen osallistuja Pragmaatikko käytännön toteuttaja Teoreetikko looginen ajattelija Pohdiskelija harkitseva tarkkailija Opiskelijan toiminta käytännössä Oppii parhaiten ollessaan yhtä aikaa mukana monessa lyhyessä ja nopeatempoisessa toiminnassa. Oppii parhaiten saadessaan välittömästi mahdollisuuden soveltaa oppimaansa käytäntöön. Oppii parhaiten työtä tekemällä. Oppii parhaiten silloin kun oppimistilanteessa on mahdollista kysellä ja kokeilla. Omaa hyvät teoreettiset tiedot ja voi tarvita ohjaajan tukea teorian ja käytännön yhdistämisessä. Oppii parhaiten ajattelemalla ennen toimintaa ja tarkkailemalla sekä analysoimalla. Vinkki ohjaajalle Aktivistin oppimista edistää, kun hänellä on mahdollisuus osallistua useisiin erilaisiin oppimistilanteisiin harjoittelun aikana. Pragmaatikko haluaa paljon käytännön tehtäviä, joita hän saa koittaa itse ohjatusti. Teoreetikko kaipaa mahdollisuuksia teoriatiedon lukemiseen ennen käytännön tekemistä ja keskustelua ohjaajan kanssa hänen oppimisestaan. Pohdiskelija tarvitsee aikaa valmistautua tekeillä olevaan asiaan esim. ohjeistusten lukemisen kautta. Taulukko 2. Oppijan oppimistyyli aistihavaintojen mukaan [Mukaillen 10, 6.] Aistihavaintojenmukainen Opiskelijan toiminta käytännössä oppimistyyli Visuaalinen näköaistin avulla oppiva Näytä minulle... Auditiivinen kuuloaistin avulla oppiva Kerro minulle... Kinesteettinen liikeaistin avulla oppiva Anna minä kokeilen... Taktiilinen tuntoaistin avulla oppiva Anna minä tunnustelen... 12
13 Ohjaajan olisi hyvä myös miettiä omaa oppimistaan ja ohjaustyyliään, koska ohjaaja ohjaa oppijaa oman oppimistavan ja ohjaustyylinsä kautta. Esimerkiksi teoreettinen ohjaaja saattaa laittaa käytännönläheisen opiskelijan lukemaan kirjallisuutta, vaikka tämä oppisi paremmin tekemällä. Ohjaustyyli tulee siis olla opiskelijalähtöinen ja tukea opiskelijan tapaa oppia. Erilainen oppija voi olla kuka tahansa. Tyypillistä erilaiselle oppijalle on erilainen tapa opiskella tai hahmottaa oppimista. Hänellä voi olla haasteita sekä opintojen suorittamisessa että arkielämässä. Haasteet voivat olla fyysisiä, psyykkisiä tai sosiaalis-kulttuurisia ja ne voivat johtaa opintojen viivästymiseen tai jopa koulutuksen keskeyttämiseen. Opiskelija yleensä tunnistaa itse oppimisen haasteensa, mutta ohjaajan on vaikea niitä nähdä. [13.] Esimerkiksi lukihäiriöstä kärsivä opiskelija saattaa tarvita ohjaajalta monipuolisesti eri ohjausmenetelmien käyttöä ja asioiden toistoa [14]. Muita oppimista haastavia tekijöitä ovat esimerkiksi opiskelijan jännittäminen, motivaation puute tai uupumus. Lisäksi oppimiseen vaikuttavat vahvasti oppimisympäristö, -kulttuuri sekä perhesuhteet. [13.] Harjoitteluun voi kuulua erilaisia haasteita, jotka voivat estää opiskelijan osaamisen kehittymistä. Opiskelija voi kokea harjoittelun aloittamisen ahdistavaksi ja stressaavaksi. [15.] Uusi harjoitteluyksikkö ja harjoittelun aikaiset uudet oppimistilanteet voivat aiheuttaa opiskelijalle epävarmuutta, joka voi heijastua hänen toiminnassaan. Erityisen kuormittaviksi asioiksi opiskelija saattaa kokea vuorovaikutuksen potilaan ja omaisten kanssa, kuolevan potilaan kohtaamisen ja kliinisten taitojen oppimisen. Opiskelijan henkilökohtaiset asiat voivat vaikuttaa hänen jaksamiseensa, joita ovat esimerkiksi työ-, opiskelu- ja sosiaalisen elämän yhteensovittaminen sekä taloudelliset haasteet. [16, 17.] Ohjaajan tulee huomioida opiskelijan ohjauksessa osaamisen kehittymistä estävät tekijät. Hänen tulee omalla toiminnallaan tukea ja edistää opiskelijan osaamisen kehittymistä [17]. Ohjaaja toimii roolimallina opiskelijalle [18, 19, 20]. Hänen tehtävänään on järjestää opiskelijalle oppimistilanteita ja antaa 13
14 riittävästi aikaa tietojen ja kliinisten taitojen oppimiselle [21, 22]. Ohjaajan hyvät vuorovaikutustaidot ja ystävällinen asenne opiskelijaa kohtaan luovat turvallisen ilmapiirin opiskelijan osaamisen kehittymiselle. Harjoittelun edetessä opiskelijan itseohjautuvuuden tukeminen on keskeistä. [21, 20.] Vinkkejä ohjaajalle oppimistyyleistä ja erilaisista oppijoista: Muista, että oppimistyyli on yksilöllinen! Tiedosta oma oppimistyylisi! Kysy opiskelijaltasi miten hän oppii parhaiten ja suunnittele ohjausta sen pohjalta! 1.3. Esimerkkejä opetus ja ohjausmenetelmistä Ohjauksessa ohjaaja voi hyödyntää eri opetus- ja ohjausmenetelmiä. Seuraavassa esitellään neljä menetelmää, joita voidaan käyttää ohjauksen tukena harjoitteluyksiköissä. 14
15 Käsitekartta Käsitekartalla tarkoitetaan graafista tiedon esittämismenetelmää, jota käytetään tietyn aihepiirin tietorakenteen tai teeman kuvailuun [6, 23]. Käsitekartta ei vie paljon tilaa eikä vaadi erikoisia oppimisympäristöjä [24]. Käsitekartassa keskeisin asia tai teema sijoitetaan paperin keskelle; keskuksesta piirretään puumaisesti siihen liittyviä tekijöitä. Käsitekarttojen on todettu auttavan asiakokonaisuuksien ymmärtämistä. [25, 6, 23.] Esimerkiksi harjoittelun alussa opiskelijaa voidaan pyytää tekemään käsitekartta jostain harjoitteluyksikön keskeisestä toimintakäytännöstä. Harjoittelun lopulla opiskelijaa pyydetään täydentämään karttaa oppimansa perusteella. Käsitekartta voi näin olla osa arviointia [26, 6]. Liitteessä 1 on esimerkki käsitekartasta. Merkityksellisten tapahtumien tekniikka Merkityksellisten tapahtumien tekniikka (MTT) sopii terveysalan opiskelijoiden ohjaukseen harjoittelussa. Menetelmää voidaan verrata valokuvan ottamiseen tietyssä tilanteessa. Merkityksellisessä tekniikassa opiskelija tai opiskelijaryhmä kertoo tai kirjoittaa tapahtumasta, joka on vaikuttanut tai koskettanut heitä opiskelun aikana. Tapausten reflektoinnissa voi tulla esille hyvinkin henkilökohtaisia ja herkkiä aiheita. Menetelmä vaati ohjaajalta ohjaus- ja ihmissuhdetaitoja. [27, 6.] Merkityksellisten tapahtumien tekniikkaa voidaan yhdistää myös muihin opetusmenetelmiin. Esimerkiksi oppimispäiväkirjatapahtumat voidaan reflektoida merkityksellisten tapahtumien tekniikkaa avuksi käyttäen. [28, 29, 30, 31.] Liitteessä 2 on esimerkki merkityksellisten tapahtumien tekniikasta. Tapausesimerkki Tapausesimerkkeihin perustuva opetus on yksi ongelmalähtöisen oppimisen muoto, jossa tosielämän tilannetta simuloidaan ajattelun avulla. Opetusmenetelmänä se sijoittuu ajattelutaitoon ja tekemällä oppimiseen liittyvien mene- 15
16 telmien välimaastoon. Parhaiten se soveltuu opiskelijoille, joilla on kyky hahmottaa tapaus mielessään ja käsitellä sitä kuin reaalimaailman tapahtumaa. Tapausesimerkissä ohjaaja antaa opiskelijalle tapauksen, jota opiskelija alkaa purkaa itsenäisesti tehden siitä johtopäätöksiä ja yleistyksiä. Tapaukset voivat olla kertomuksia, malleja, kuvauksia, ratkaisuja ja sovelluksia. Opiskelija työstää esimerkkitapausta hyödyntäen aiempaa osaamistaan sekä tarvittaessa etsii uutta tietoa. [6, 32.] Tapausten yhteydessä opiskelijalle voidaan antaa kysymyksiä, joihin hän etsii vastauksia [33, 6]. Oppikirjat ja artikkelit sisältävät valmiita potilastapauksia, joita voidaan hyödyntää [33]. Menetelmänä tapausesimerkin on esitetty kehittävän kokonaisuuksien ymmärtämiseen, tiedon soveltamiseen, käytännön ongelmanratkaisuun, eri ratkaisuvaihtoehtojen arviointiin ja optimaalisen ratkaisuvaihtoehdon valintaan liittyviä kykyjä [34, 33, 6]. Menetelmän vahvuutena on, että se antaa opiskelijalle kiinnekohdan, johon etsiä tietoa ja muokata olemassa olevaa osaamistaan. Tapaukset toimivat hyvänä testialustana jo opittujen asioiden soveltamiseen ja siten ne tukevat opiskelijan soveltamistaitojen kehittymistä sekä päätöksentekokykyä. [35, 6.] Liitteessä 3 on ohje tapausesimerkin rakentamiseen. Oppimispäiväkirja Oppimispäiväkirja on opiskelijan kirjoittama asiakirja. Se voi sisältää opittuja asioita, heränneitä kysymyksiä, suunnitelmia, ongelmakohtia ja pohdintaa. Keskeistä oppimispäiväkirjassa on opiskelijan oma reflektoiminen ja syvällinen omaa oppimista koskeva pohdinta. Oppimispäiväkirjassa opiskelija työstää ja kirjoittaa omia ajatuksiaan, jotka saattavat selventää niitä syventäen oppimista. Oppimispäiväkirjan tarkoitus on jäsentää opiskelijan oppimista ja sen kehittymistä. [23.] Oppimispäiväkirjan on todettu auttavan opiskelijaa yhdistämään teoriaa käytäntöön, tunnistamaan omia vahvuuksiaan ja heikkouksiaan sekä yhdistämään uusia ideoita ja käsitteitä aiemmin opittuun [36]. Oppimispäiväkirja tarjoaa opiskelijalle myös mahdollisuuden purkaa harjoittelun aikana kokemiaan tunteita ja auttaa ymmärtämään omia reaktioitaan [28]. Opiskelijan 16
17 oppimista ja kirjoittamista voidaan ohjata kysymysten avulla [37] ja näin ollen oppimispäiväkirja mahdollistaa reflektoinnin ohjaajan kanssa. Liitteessä 4 on esimerkki oppimispäiväkirjan ohjeistuksesta opiskelijalle. Vinkkejä ohjaajalle opetus- ja ohjausmenetelmistä: Kokeile rohkeasti eri opetusmenetelmien käyttöä opiskelijaohjauksessa! Eri opetusmenetelmiä voi myös yhdistää ja käyttää samanaikaisesti. Laadi yksikköösi kuvauksia esitettyjen opetusmenetelmien käytöstä! (kts. liitteet 1-4) 2. OPPIMISYMPÄRISTÖ 2.1. Harjoitteluyksikkö oppimisympäristönä Ainoastaan harjoitteluyksikön tilat, henkilökunta ja potilaat eivät automaattisesti muodosta oppimisympäristöä vaan siihen tarvitaan ammattilaisten sekä opiskelijoiden oppimisen edistämistä ja tukemista erilaisin keinoin [38]. On tärkeää, että opiskelijan harjoittelun toteutus on etukäteen suunniteltu ja mietitty omassa yksikössä (liite 5. ohjaajan muistilista). Näin ollen ohjaukseen vaadittava aika on helpompi järjestää. Harjoitteluyksikön kliininen erikoisala ei ole oppimisympäristön laatua määrittävä tekijä vaan sitä määrittävät enemmän harjoitteluyksikön ohjauskäytänteet, sosiaaliset rakenteet ja potilashoidon laatu [39]. Harjoitteluyksikön oppimisen salliva ja opiskelijalähtöinen ilmapiiri on merkityksellinen opiskelijan tietojen ja taitojen sekä ammatillisen identiteetin omaksumisen näkökulmasta. Lisäksi oppimisen salliva ympäristö luo pohjan opiskelijan itseluottamuksen muodostumiselle. [40, 41, 42.] Erityisesti haasteellisissa potilaan hoitotilanteissa opiskelijan oppimista tukeva ilmapiiri korostuu [43]. 17
18 Opiskelijaohjauksen laatuvaatimuksena nähdään koko henkilökunnan kollegiaalinen käyttäytyminen toisiaan kohtaan, sitoutuminen, motivaatio ja myönteinen asenne opiskelijaohjaukseen [44, 45, 46, 47]. Opiskelijaohjauksen ollessa laadukasta harjoitteluyksikön toimintaa ohjaavien arvojen tulee olla tiedostettuja, julkisia ja esillä. Tämä edellyttää sitä, että työyhteisö on yhdessä keskustellut harjoitteluyksikön toiminnan arvoperustasta ja työyhteisön jäsenet ovat siihen sitoutuneita. Ohjaajan tehtävä on toimia siltana arvoja konkretisoitaessa ja niistä keskusteltaessa yksittäisen potilaan hoidossa. [48, 44, 46.] Harjoitteluyksikössä arvoista ja eettisistä ongelmista keskusteleminen on merkityksellistä [49]. Eettisten ongelmien huomioiminen ja käsittely ohjaajan tukemana on ensiarvoisen tärkeää, sillä ne muovaavat opiskelijan ammatti-identiteettiä [50, 51, 52]. Opiskelijan kanssa on hyvä käydä läpi mitä harjoitteluyksikössä on mahdollista oppia, miten oppiminen harjoittelun aikana tapahtuu, mitkä ovat harjoitteluyksikön rutiinit ja hoitokäytänteet sekä mistä potilashoidon laatu harjoitteluyksikössä muodostuu. Opiskelijan kanssa on hyvä keskustella HUS:n ja harjoitteluyksikön arvoista sekä siitä mitä on hyvä hoito ja mitä on hyvä kirjaaminen. Laadukkaan harjoitteluyksikön toiminta niin potilashoidossa kuin opiskelijanohjauksessa tulee perustua parhaaseen mahdolliseen näyttöön. Toimintaa pitää pystyä perustelemaan tutkitun tiedon, hyväksi havaitun toimintanäytön tai kokemukseen perustuvan näytön valossa [53.] Harjoitteluyksikössä tulee olla huomioitu myös sairaalaorganisaatioon liittyvät erityispiirteet: potilasturvallisuus, työturvallisuus, salassapito- ja käyttäjäsitoumus sekä tietoturva seikat ja henkilökunnan esimerkillinen toiminta infektioiden torjunnassa [44, 46]. 18
19 Vinkkejä ohjaajalle harjoitteluyksikön toiminnasta: Keskustele kollegoidesi kanssa, miten koko työyhteisönne voi olla mukana tukemassa opiskelijan oppimista! Keskustele opiskelijan kanssa hoitotyön eettisten periaatteiden, arvojen ja potilasturvallisuuden toteutumisesta yksikössäsi! Mikäli harjoitteluyksikössä on hiljaisia hetkiä, niin voit soveltaa ohjauksessasi liitteessä 6 olevia tehtäviä opiskelijoille harjoittelun ajalle Ohjaussuhde Ohjaussuhteella tarkoitetaan ohjaajan ja opiskelijan välistä vuorovaikutussuhdetta [39, 54]. Ohjaussuhde on parhaimmillaan tasa-arvoinen yhteistyösuhde, mutta samalla se on aina myös roolisuhde. Ohjaussuhteen osapuolten on tunnettava roolinsa, jotta vuorovaikutus sujuisi ja ohjaus onnistuisi. Yksilöllinen ohjaussuhde ja henkilökohtainen ohjaaja ovat tutkimusten mukaan merkittävimpiä tekijöitä opiskelijan oppimisessa, mutta tarvitsevat toteutuakseen hyvää suunnittelua, organisointia ja esimiehen tukea. [mm. 55, 56, 47.] Ohjaussuhteen muodostumiseen vaikuttavat lisäksi myös ohjaukseen liittyvät aikaisemmat kokemukset ja odotukset [45]. Eri toimijoiden roolit opiskelijaohjauksessa Ohjaussuhteessa opiskelijan tulee tiedostaa oma vastuunsa oppimisprosessissa sekä sitoutua tavoitelähtöiseen opiskeluun. Opiskelijalta vaaditaan aktiivisuutta, itseohjautuvuutta sekä vastuuta tavoitteidensa laatimisesta ja saavuttamisesta. Hänen tulee tunnistaa osaamisalueensa, vahvuutensa, kehittymistarpeensa ja osata arvioida kriittisesti omaa toimintaansa. Opiskelijan vastuulla on pyytää palautetta aktiivisesti, mutta myös harjaantua antamaan palautetta ohjaajalleen. Opiskelijan tulee osata ottaa palaute vastaan ammatillisesti. [44, 46.] 19
20 Ohjaaja sitoutuu opettamaan ja ohjaamaan sekä arvioimaan opiskelijan oppimista ja ammatillista kehittymistä. Hän vastaa opiskelijan ohjauksesta ja sen jatkuvuudesta. Ohjaaja luo omalta osaltaan avoimen ja turvallisen ilmapiirin oppimiselle. Ohjaussuhde on yhteistyösuhde ohjaajan ja opiskelijan välillä, joka ilmentyy yhteisvastuuna ohjauksen tuloksista. [55.] Ohjaajan tulee ottaa huomioon opiskelijan aiemmin hankittu osaaminen sekä yksilölliset ohjaukseen vaikuttavat tekijät suunnitellessaan oppimista parhaiten tukevaa ohjausta. Ohjaaja huomioi ohjauksessaan teorian ja käytännön. Ohjaaja antaa ja vastaanottaa palautetta säännöllisesti sekä arvioi omaa toimintaansa ohjaajana ja ammattihenkilönä. [57a, 57b, 44, 46, 47.] Ohjaaja tarvitsee tukea ja palautetta esimieheltä, mutta myös kollegoiltaan. Mahdollisuus saada opettaa ja oppia edistää ohjaajan sitoutumista opetus- ja ohjaustoimintaan. [55.] Osastonhoitajan rooli opiskelijan ohjauksessa on tärkeä, koska esimiehen tehtävä on osaamisen johtaminen. Osastonhoitajan toimintatapa muodostaa harjoitteluyksikön sosiaalisen rakenteen perustan. Harjoitteluyksikön epämuodollinen ja välitön ilmapiirin saa opiskelijan kokemaan osaston pedagogiset lähtökohdat ja harjoitteluyksikössä toteutuvan ohjauksen myönteisesti. Osas- 20
21 tonhoitaja edistää ja arvioi hoidon toteutumista tutkittuun tietoon perustuen sekä henkilökunnan tiedon hankinnan osaamista ja tiedonhankintatapoja. Hän arvioi opiskelijoiden ja työntekijöiden oppimistapoja sekä sitä, minkälaisen ammatillisen roolimallin opiskelija omaksuu harjoitteluyksikössä. [58, 59, 60.] Osastonhoitaja tuntee henkilökuntansa osaamistason, osoittaa ammatillisen kehittymisen mahdollisuuksia ja tukee henkilökuntaa työssä ja jaksamisessa. Osastonhoitaja on keskeisessä asemassa oppimisympäristön luomisessa ja osaston toimintakulttuurin kehittämisessä. Osastonhoitaja tukee harjoitteluyksikön keskustelevaa ilmapiiriä, jonka avulla hoitamisen taustalla oleva hiljainen ammattitieto ja asiantuntijuus välittyvät opiskelijoille. Osaston johtamisen kannalta on keskeistä kehittää ja arvioida harjoitteluyksikön eettistä työtä ohjaavia periaatteita ja kollegiaalista otetta sekä tapaa reflektoida toimintaa. [58, 59, 60.] 21
22 Oppilaitoksen opettaja vastaa opiskelijan harjoittelun kokonaisuudesta. Pitämällä säännöllisesti yhteyttä opiskelijaan ja harjoitteluyksikköön hän tukee opiskelijaa saavuttamaan harjoittelun edellyttämät tiedot ja taidot. Yhteistyössä ohjaajan kanssa opettaja arvioi opiskelijan oppimista ja osaamista. Opettaja voi antaa myös ohjaajalle ohjaajan ammatillista kasvua ja kehitystä tukevaa palautetta. [44, 46, 61.] Tarvittaessa opettaja auttaa ohjaajaa ymmärtämään harjoittelun tavoitteet ja arviointiperusteet [62]. Opetussuunnitelman tuntemus on yksi opettajan tärkeimmistä osa-alueista harjoittelun ohjauksessa [45]. Hoitotyön kliinisen opettajan työn tarkoituksena on turvata sosiaali- ja terveysalan opiskelijoille laadukas ohjaus ja hyvä oppimisympäristö. Hoitotyön kliininen opettaja tukee ja vahvistaa ohjaajien ohjausvalmiuksia mm. näyttöön perustuvan ohjaajakoulutuksen avulla. Lisäksi hän auttaa ja tukee henkilökuntaa haasteellisissa opiskelijaohjaustilanteissa. Opiskelijan oppimista vahvistetaan harjoittelussa mm. yleisperehdytyksen ja reflektiokeskustelujen avulla. Uusien opetus- ja ohjausmenetelmien avulla varmistetaan opiskelijan oppiminen, oppimisen soveltaminen sekä teorian ja käytännön yhdistyminen. [57b.] Hoitotyön kliiniset opettajat toimivat kehittäjinä, kouluttajina, konsultteina ja tutkijoina myös vastuualueettaan laajemmin kansallisissa ja kansainvälisissä verkostoissa. Vinkkejä ohjaajalle ohjaussuhteesta: Ota selvää, miten eri toimijoiden roolit opiskelijaohjauksessa toteutuvat teidän yksikössä! Pyydä aina tarvittaessa apua harjoittelua ohjaavalta opettajalta esimerkiksi silloin jos opetussuunnitelman tavoitteet tuntuvat epäselviltä! Keskustele oman esimiehesi kanssa opiskelijaohjaukseen käytettävästä resurssista! 7. OHJAUSPROSESSI 22